شه‌فه‌ق نيوز/ مه‌سعود بارزانى سه‌رۆك پارت ديموكرات كوردستان وه‌ل باڵيۆز تازه‌ى ئه‌ڵمانيا له‌ به‌غدا، مه‌ترسى و هه‌ڕه‌شه‌يل داعش له‌بان ئاينده‌ى عراق و ناوچه‌گه‌ وه‌تايبه‌ت باس كرد دوياى كوشيان ئه‌بو به‌كر به‌غداى سه‌ركرده‌گه‌ى.
له‌ى باوه‌ته‌و، ماڵپه‌ڕ فه‌رمى بارزانى له‌ به‌ياننامه‌يگ ئه‌وه‌ ده‌رخست ك بارزانى له‌ هه‌وارگه‌ى سه‌ڵاحه‌دين له‌ هه‌ولير پيشوازى له‌ ئوله‌ ديل باڵيۆز تازه‌ى ئه‌ڵمانيا له‌ به‌غدا كردگه‌ وه‌ ئاماده‌بوين باربارا فۆڵف كونسوڵ گشتى ئه‌ڵمانى له‌ هه‌ولێر و سه‌فين گراوسبى جيگرى.
به‌ياننامه‌گه‌ باس له‌وه‌يش كرد باڵيۆز تازه‌ى ئه‌ڵمانيا باس له‌ سه‌قامگيرى و ئارامى هه‌رێم كوردستان كردگه‌و جه‌خت له‌وه‌يش كردگه‌ وڵاته‌گه‌ى سوپاسگوزاره‌ له‌ رۆڵ هه‌رێم له‌وه‌ر له‌خوه‌يگرتن په‌نابه‌ره‌يل ك بار قورسيگه‌ و يه‌يش ده‌رخستگه‌ ك وڵاته‌گه‌ى وه‌رده‌وام ئه‌دێ له‌ ده‌سميه‌تداين هه‌رێم.
